Bangví

Bangví (sango: Bangî) er stærsta borg og höfuðborg Mið-Afríkulýðveldisins. Íbúafjöldi borgarinnar er rúmlega 800.000 (2021) en tæplega 1,5 milljónir búa á höfuðborgarsvæðinu. Borgin var stofnuð af Frökkum árið 1889 og dregur nafn sitt af Ubangi-fljóti (Oubangui á frönsku), en borgin stendur á norðurbakka fljótsins. Nafn fljótsins er dregið af bangíska orðinu yfir flúðirnar sem eru í fljótinu á þessum stað og hindra bátaumferð.Room, Adrian. African Placenames: Origins and Meanings of the Names for Natural Features, Towns, Cities, Provinces, and Counties, 2nd ed., p. 30: "Bangui". McFarland & Co., 2008. . Bangui M'Poko-alþjóðaflugvöllurinn er 7 km norðvestan við borgina.

 Tilvísanir 

Flokkur:Mið-Afríkulýðveldið
Flokkur:Höfuðborgir í Afríku